হ্যাটট্রিকের জন্য সুয়ারেজ অবশ্য রামোসকে ধন্যবাদ দিতে পারেন। উড়ে আসা বল বুকে নিয়ন্ত্রণ করতে গিয়ে নিয়ন্ত্রণ হারান রিয়াল অধিনায়ক। আবারও রবার্তো পাস। কোর্তোয়াকে কাছে টেনে এনে আলতো চিপে ৮৩ মিনিটে হ্যাটট্রিক পূর্ণ করলেন সুয়ারেজ (৪-১)। ৪ মিনিট পরে স্কোর ৫-১ হয়ে গেল। ডেমবেলের ক্রস থেকে প্রথম ক্লাসিকো গোলের স্বাদ নিলেন বদলি নামা আর্তুরো ভিদাল। মিনিট দুয়েক পরেই চতুর্থ গোলটা পেয়ে যেতে পারতেন সুয়ারেজ। কিন্তু কোর্তোয়া নিজের নামের পাশে আধা ডজন গোল নিতে রাজি হননি। ৯১ মিনিটে ম্যাচে গোল করার দ্বিতীয় সহজতম সুযোগটি বেনজেমা নষ্ট করায় রিয়ালের আর ব্যবধান কমানো হয়নি।